విలీన‌మ‌వుతున్న విజేత‌లు
- రెండు లక్షల కోట్ల రూపాయలతో అక్టేలియన్‌ను కొనుగోలు చేసిన జే అండ్‌ జే
- కీలక ఔషధాల ఉత్పత్తిని మరింత పెంచుకోవడమే లక్ష్యం !
- సక్సెస్‌ ఫుల్‌ కంపెనీలను కొంటున్న బడా సంస్థలు
- వ్యాపార సామ్రాజ్యాన్ని పెంచుకోవడానికి కొన్నైతే, పోటీని తట్టుకోలేక మరికొన్ని ..
- పదిహేనేండ్లలో జరిగిన ప్రముఖ విలీనాలన్నీ ఆ బాపతువే !
ప్రపంచంలో ఎన్నో మార్పులు సంభవిస్తున్నాయి. ముఖ్యంగా బిజినెస్‌, టెక్నాలజీ రంగాల్లో పెద్ద కంపెనీలు తమ పరిధిలను మరింతగా విస్తరించుకొని తద్వారా తమ వ్యాపార సామ్రాజ్యం అన్ని రంగాల్లో వేళ్ళూనుకునేలా ఉండుటకు మిగతా కంపెనీలతో కలిసి విలీనం బాట పడుతున్నాయి. ఈ మధ్య కాలంలో ఈ పంథా మరీ ఎక్కువయిందనే చెప్పాలి. తాజాగా, ఆరోగ్య సంరక్షణ దిగ్గజం జాన్సన్‌ అండ్‌ జాన్సన్‌ కంపెనీ ప్రముఖ బయో ఫార్మా సంస్థ అక్టేలియన్‌ ను దాదాపు 2 లక్షల కోట్ల రూపాయలతో కొనుగోలు చేయడం బిజినెస్‌ సర్కిళ్లలో చర్చకు దారి తీస్తుంది. ఈ సందర్భంగా చరిత్రలో వివిధ కంపెనీల మధ్య జరిగిన కొన్ని విలీన ఒప్పందాలపై 'నవ తెలంగాణ' ప్రత్యేక కథనం . .
జై
కీలక ఔషధాల ఉత్పత్తికి జాన్సన్‌, అక్టేలియన్‌ లు కలిశాయి
అమెరికా హెల్త్‌కేర్‌ దిగ్గజం జాన్సన్‌ అండ్‌ జాన్సన్‌ సంస్థ .. ఐరోపాలో అతిపెద్ద బయో ఫార్మాస్యూటికల్‌ కంపెనీగా ప్రసిద్ధి చెంది స్విట్జర్లాండ్‌ వేదికగా కార్యకలాపాలను సాగిస్తున్న బయో ఫార్మాస్యూటికల్‌ కంపెనీ అక్టేలియన్‌ ను సుమారు. రూ.2 లక్షల కోట్లకు చేజిక్కించుకుంది. ప్రాణాంతక వ్యాధుల చికిత్సలో వినియోగించే కీలక ఔషధాలను ఉత్పత్తి చేసే అక్టేవియన్‌ను కొనుగోలు చేయడం ద్వారా జాన్సన్‌ తన ఔషధ సామ్రాజ్య వింగ్‌ ను మరింతగా విస్తరించే అవకాశం ఉందని విశ్లేషకులు పేర్కొంటున్నారు.
లింక్డ్‌ ఇన్‌, స్కైప్‌, నోకియాను కొనుగోలు చేసిన మైక్రోసాఫ్ట్‌
ప్రపంచంలోనే అతిపెద్ద సాఫ్ట్‌ వేర్‌ ప్రొవైడర్‌ గా , విండోస్‌ ఆపరేటింగ్‌ సిస్టమ్‌ ద్వారా అందరికీ సుపరిచితమై టాప్‌ సాఫ్ట్‌ వేర్‌ కంపెనీలలో మొదటి వరుసలో ఉన్న మైక్రోసాఫ్ట్‌ సంస్థ.. ప్రొఫెషనల్‌ నెట్‌వర్కింగ్‌ ప్లాట్‌ఫాం లింక్డ్‌ ఇన్‌ను సుమారు రూ.1.75 లక్షల కోట్లను వెచ్చించి మరీ కొనుగోలు చేసింది.2016 లో జరిగిన ఈ డీల్‌ మైక్రోసాఫ్ట్‌ చరిత్రలో అతిపెద్ద డీల్‌ గా రికార్డులకెక్కడం విశేషం. లింక్డ్‌ ఇన్‌ కి ఉన్న వనరులను ఉపయోగించుకొని మైక్రోసాఫ్ట్‌ ఆఫీస్‌ 365 టూల్‌ ను మరింతగా వ ద్ధి చేసేందుకు సదరు సంస్థ ఈ ఒప్పందం చేసుకున్నట్టు తెలుస్తుంది. అలాగే, వాయిస్‌, వీడియో కాల్స్‌ తో ప్రపంచం ద ష్టిని ఆకర్షించిన స్కైప్‌ను 8.5 బిలియన్‌ డాలర్లతో, మొబైల్స్‌ రంగంలో ఓ వెలుగు వెలిగిన నోకియాను 7.5 బిలియన్‌ డాలర్లకు మైక్రోసాఫ్ట్‌ కొనుగోలు చేసిన విషయం కూడా తెలిసిందే!
సాంకేతికతను అందిపుచ్చుకోవడానికి ఈఎంసీని చేజిక్కించుకున్న డెల్‌ !
ప్రపంచంలో మూడో అతిపెద్ద కంప్యూటర్ల తయారీ సంస్థగా ప్రఖ్యాతి గాంచిన డెల్‌ డాటా స్టోరేజీ సంస్థ.. ఈఏంసీ స్వ్కేర్‌ కార్పొరేషన్‌ను 6700 కోట్ల డాలర్ల మేర చెల్లించి కోనుగులు చేసింది. 2015 సంవత్సరంలో జరిగిన ఈ డీల్‌ ప్రపంచ టెక్నాలజీ రంగంలో సంచలనాన్ని స ష్టించింది. ప్రపంచ వ్యాప్తంగా వ్యక్తిగత కంప్యూటర్లకు డిమాండ్‌ క్రమక్రమంగా తగ్గుతున్న నేపథ్యంలో సంప్రదాయక వ్యాపార రంగం నుంచి వివిధ సాంకేతిక రంగాలలో విస్త తిని పెంచుకొనే వ్యూహాత్మక ప్రక్రియలో భాగంగానే డెల్‌ సంస్థ ఈ విలీనానికి ముందుకు వచ్చినట్లు కార్పోరేట్‌ వర్గాలు అప్పట్లో అభిప్రాయపడ్డాయి.
వాట్సాప్‌ స ష్టించిన సంచలనాలకు ఫిదా అయిన ఫేస్‌బుక్‌
వాట్సాప్‌ గురించి తెలియని యువత ఉండరంటే అతిశయోక్తి కాదు. 2009లో ప్రారంభించబడిన ఈ సంస్థ అతి కొద్ది రోజుల్లోనే అందరి ద ష్టిని ఆకర్షించింది. ప్రారంభించిన నాలుగేండ్లలోనే వాట్సాప్‌ యాక్టివ్‌ యూజర్స్‌ 450 మిలియన్లకు చేరుకోవడంతో ఎలాగైనా వాట్సాప్‌ ను తన సంస్థగా మార్చుకోవాలనుకున్న ఫేస్‌బుక్‌ 2014లో దాదాపు 19 బిలియన్‌ డాలర్లను వెచ్చించి సొంతం చేసుకుంది.
టెక్నాలజీ కోసం .. ఒకటైన ఒరాకిల్‌, సన్‌ మైక్రోసిస్టమ్స్‌ :కంప్యూటర్‌లు, కంప్యూటర్‌ పరికరాలు, వివిధ సాఫ్ట్‌ వేర్‌లను అమ్మే సన్‌ మైక్రోసిస్టమ్స్‌ ను ఒరాకిల్‌ సంస్థ 2010లో కొనుగోలు చేసింది. ఈ డీల్‌ విలువ సుమారు 7.4 బిలియన్‌ డాలర్లుగా ఉందని తెలుస్తుంది. ఒరాకిల్‌ కు సన్‌ సంస్థ పోటీనిస్తుండటంతో పాటు మై ఎస్క్యూఎల్‌ సాఫ్ట్‌ వేర్‌ ను సన్‌ మైక్రోసిస్టమ్స్‌ టెక్నాలజీ సాయంతో వ ద్ది చేయాలని భావించిన ఒరాకిల్‌ ఈ ఒప్పందానికి పూనుకుందని టెక్‌ పండితులు తెలిపారు.
భవిష్యత్తును అంచనా వేసి యూట్యూబ్‌ను పట్టిన గూగుల్‌
ఏ సినిమా అయినా, మరే ప్రోగ్రాం అయినా ఎప్పుడు కావాలంటే అప్పుడు చూసుకునే వీలు యూట్యూబ్‌ గ్లోబల్‌ వీడియో షేరింగ్‌ వెబ్‌సైట్‌ కల్పిస్తుంది. ఫిబ్రవరి 14, 2005లో ప్రారంభమైన ఈ సంస్థ ఒక్క యేడాది తిరక్కుండానే సంచలనాలకు నెలవైంది. యూట్యూబ్‌కు వస్తున్న స్పందనను గమనించిన గూగుల్‌ సంస్థ . . అనుకున్నదే తడవుగా 2006 నవంబర్‌లో 1.65 బిలియన్‌ డాలర్లకు యూట్యూబ్‌ ను కొనుగోలు చేసి అందర్నీ ఆశ్చర్యపరిచింది. వీడియో షేరింగ్‌ కు అమోఘమైన భవిష్యత్‌ ఉండటం వల్లే ఈ డీల్‌ పై గూగుల్‌ మక్కువ చూపిందని వేరే చెప్పాలా ?!
పోటీ వద్దనుకొని .. కంపాక్‌, ఆటోనమీని కలుపుకున్న హెచ్‌పీ
1982లో ప్రారంభమైన కంపాక్‌ కంప్యూటర్‌ కార్పొరేషన్‌.. కంప్యూటర్‌ అమ్మకాల్లో హెచ్‌పీని అధిగమించే స్థాయికి వెళ్ళింది. వెంటనే తేరుకున్న హెచ్‌పీ సంస్థ.. పీసీల విక్రయాలను మరింతగా విస్త తి చేసుకోవాలంటే కాంపాక్‌ సంస్థను కొనడమే మంచిదని 2002 సంవత్సరంలో సుమారు 25 బిలియన్‌ డాలర్లను చెల్లించి సదరు సంస్థను సొంతం చేసుకుంది. అలాగే, అతి తక్కువ కాలంలోనే అతిపెద్ద సాఫ్ట్‌ వేర్‌ సంస్థగా అవతరిస్తున్న యూకేకు చెందిన ప్రముఖ సాఫ్ట్‌ వేర్‌ సంస్థ అటోనమీని సొంతం చేసుకుంటే వ్యాపారానికి వీలుగా ఉంటుందని తలచిన హెచ్‌పీ 2011లో 10.3 బిలియన్‌ డాలర్లకు పెట్టి అటోనమీని కూడా తనలో విలీనం చేసుకుంది.
మీ స్నేహితులకు రికమెండ్ చెయ్యండి